שמואל רוזנטל (שחמטאי)

שמואל רוזנטל בפולנית: Samuel Rosenthal; 7 בספטמבר 1837, פולין – 12 בספטמבר 1902, צרפת) היה שחמטאי יהודי-צרפתי.

== ביוגרפיה ==
רוזנטל למד משפטים ועבר מורשה לפריז במהלך ההפיכה הפולנית בשנת 1864, לאחר הכישלון של ההתקוממות של ינואר. רוזנטל השתקע בפריז כשחמטאי מקצועני וככתב. בשנת 1864 הפסיד רוזנטל בדו-קרב לאיגנץ קוליש +1 -7 =0 (+ ניצחונות – הפסדים = תוצאות תיקו). רוזנטל ניצח באליפות קפה דה לה רז'אנס בשנים 1865, 1866 ו-1867 בפריז, והיה לשחמטאי הצרפתי החזק ביותר. בשנת 1867 הגיע רוזנטל למקום התשיעי בתחרות פריז (ניצח: איגנץ קוליש) והפסיד בדו-קרב לגוסטב נוימן +0 -5 =6. בשנת 1869 הפסיד בשני דו-קרבות לגוסטב נוימן +1 -3 =1 ובשני +2 -4 =1. ביולי 1870 חלק מקום 8-9 בתחרות באדן-באדן (ניצח: אדולף אנדרסן).

משום המלחמה הצרפתית פרוסית בשנים 1870-1871 נסע רוזנטל ללונדון, שם התמודד בדו-קרב מול ג'ון ויסקר וניצח בתוצאה +3 -2 =4. בחודשים יולי-אוגוסט 1873 הגיע רוזנטל למקום הרביעי בתחרות וינה, אחרי וילהלם שטייניץ, ג'וזף הנרי בלקברן ואדולף אנדרסן. בשנת 1878 חלק מקום 7-8 בתחרות פריז (ניצחו: יוהנס צוקרטורט ושמעון אברמוביץ וינוור).

בשנת 1880 ניצח רוזנטל באליפות צרפת הראשונה (הבלתי רשמית), לפני אלברט קלרק וג'ול ארנו דה ריוויאר. באותה שנה הפסיד בדו-קרב נגד יוהנס צוקרטורט +1 -7 =11 בלונדון. בשנת 1883 הגיע למקום השמיני בתחרות לונדון (ניצח: יוהנס צוקרטורט). בשנת 1887 חלק מקום 5-7 בתחרות פרנקפורט.

תוצאותיו התחרותיות הושפעו מפעילותו כעיתונאי ומבריאותו הרופפת.

בין השנים 1885 ל-1902 ערך רוזנטל מדור שחמט בעיתון Le Monde Illustré וכמו כן כתב עבור La Strategie, La Vie Moderne ועיתונים צרפתיים נוספים.

בשנת 1898 תבע וזכה במשפט את אחד מתלמידי השחמט שלו, הנסיך בלשוב, כאשר החוזה עמו הסתיים. בית המשפט הצרפתי קבע לרוזנטל פיצוי בגובה 15,000 פרנק. הנסיך שילם לרוזנטל 500 פרנקים לחודש, ו-1000 פרנקים כאשר רוזנטל התלווה לנסיך בנסיעותיו.

== משחקי שחמט של רוזנטל ==
=== לבן: שמואל רוזנטל שחור: וילהלם שטייניץ וינה 1873 ===

זו אחת הדוגמאות הראשונות שממחישה את יתרון זוג הרצים על פני זוג הפרשים, או יתרון הרץ על הפרש. הרצים של שטייניץ נמצאים ברקע אבל נוכחותם מורגשת. יש להם השפעה בכל רחבי הלוח והרץ היריב המוגבל לערוגות מצבע אחד בלבד נרדף יחד עם הפרש על ידי הרגלים השחורים, עד שמסולק לשולי הלוח<ref></ref>.

<div style="direction: ltr;">
* [http://www.chessgames.com/perl/chessgame?gid=1255302 Cecil De Vere vs Samuel Rosenthal, Paris 1867, English Opening, King's English Variation, A20, 0-1]
* [http://www.chessgames.com/perl/chessgame?gid=1019352 Adolf Anderssen vs Samuel Rosenthal, Baden–Baden 1870, Italian Game, Evans Gambit, C51, 0-1]
* [http://www.chessgames.com/perl/chessgame?gid=1028916 Joseph Henry Blackburne vs Samuel Rosenthal, Queen's Gambit Accepted, Traditional System, Vienna 1873, D37, 0-1]
* [http://www.chessgames.com/perl/chessgame?gid=1028031 Samuel Rosenthal vs Henry Bird, Paris 1878, French Defense, C00, 1-0]
* [http://www.chessgames.com/perl/chessgame?gid=1002009 Wilhelm Steinitz vs Samuel Rosenthal, London 1883, Ruy Lopez, Berlin Defense, C65, 0-1]
* [http://www.chessgames.com/perl/chessgame?gid=1001976 Szymon Winawer vs Samuel Rosenthal, London 1883, Bishop's Opening, Boi Variation, C23, 0-1]
</div>

== קישורים חיצוניים ==

* [http://www.chesshistory.com/winter/extra/showman.html תחבולות יפות של רוזנטל], chesshistory.com
* [http://www.365chess.com/players/Samuel_Rosenthal 190 משחקי שחמט של רוזנטל], 365chess.com
* [http://chessmetrics.com/cm/CM2/PlayerProfile.asp?Params=199510SSSSS3S111334000000111000000000026110100 מידע כללי]

== הערות שוליים ==

קטגוריה:שחמטאים יהודים צרפתים
קטגוריה:שחמטאים יהודים פולנים

קטגוריה:ילידי 1837
קטגוריה:צרפתים שנפטרו ב-1902